מישה זילברמן

מישה זילברמן (ברוסית: Миша Зильберман; נולד ב-30 בינואר 1989) הוא שחקן בדמינטון ישראלי, אלוף ישראל בבדמינטון 26 פעמים ביחידים ובזוגות מעורבים עם אימו, סבטלנה זילברמן בליאסובה. זילברמן ייצג את ישראל בשלוש אולימפיאדות: לונדון (2012), ריו דה ז'ניירו (2016) וטוקיו (2020). זוכה מדליית ארד במשחקי אירופה (מינסק 2019) וזוכה מדליית ארד באליפות אירופה (מדריד 2022).

ביוגרפיה 
זילברמן נולד במוסקבה שברוסיה הסובייטית. הוא מתאמן בהדרכתם של שני הוריו. אמו, סבטלנה, היא שחקנית עבר שזכתה במדליית ארד באליפות אירופה לשנת 1986. אביו, מיכאל, היה המאמן של אמו ונוסף על כך, אימן את נבחרת ברית המועצות. ב-1991, עם התפרקות ברית המועצות, עלה לישראל עם הוריו. בתחילה התגורר והתחנך בנס ציונה, אך מאוחר יותר בתקופת חטיבת הביניים והתיכון עבר ללמוד בתל אביב, ולו תעודת בגרות מורחבת.

בשנים 2007–2010 שירת בצה"ל על תקן ספורטאי מצטיין.

2010
באליפות העולם בבדמינטון שנערכה בפריז שבצרפת בשנת 2010 סיים זילברמן במקום 17, לאחר שעלה לסיבוב השני ללא משחק מאחר שיריבו סוני דווי קונקורו יליד אינדונזיה (6 באליפות) פרש מהתחרות.

באליפות סורינאם הפתוחה העפיל זילברמן לראשונה בחייו לחצי גמר של טורניר בוגרים של ה-BWF.

2011 
באליפות העולם בבדמינטון שנערכה בלונדון הודח זילברמן בסיבוב הראשון. באליפות בוטסואנה העפיל זילברמן לראשונה לגמר טורניר בוגרים של ה-BWF.

2012

אולימפיאדת לונדון
בחודש מאי בשנת 2012 השיג זילברמן את הקריטריון לאולימפיאדת לונדון (2012). במשחקים עצמם, הוא הפסיד בשני משחקי הבית המוקדם בתוצאה 0–2, ליאן יורגנסן מדנמרק בתוצאה 13–21, 12–21 ולדרק ונג מסינגפור בתוצאה 9–21, 15–21 ולא העפיל לשלב הבא, וסיים במיקום ה-33 הכללי.

2015

אליפות העולם
לקראת אליפות העולם שנערכה באינדונזיה שלח מישה בקשה לקבלת אשרת כניסה לאינדונזיה בצירוף המסמכים הדרושים אבל למרות זאת קיבל תשובה שלילית, לאחר התערבות של הוועד האולימפי הבינלאומי והוועד האולימפי הישראלי ניתנה למישה האשרה. באליפות עצמה הפסיד מישה בסיבוב הראשון.

2016

אולימפיאדת ריו דה ז'ניירו
באולימפיאדת ריו דה ז'ניירו (2016) הפסיד זילברמן במשחק הראשון בבית המוקדם, לצ'ו טין צ'אן מטאיוואן (שדורג שביעי בעולם) בתוצאה 9–21, 11–21 וניצח במשחק השני את יוהאן טאן מבלגיה בתוצאה 20–22, 12–21 אך לא העפיל לשלב הבא, וסיים במיקום ה-14 הכללי.

2019

המשחקים האירופיים (2019)
באליפות ברזיל הפתוחה זכה זילברמן במדליית הזהב.

במשחקים האירופיים שהתקיימו במינסק, בלארוס זכה זילברמן בכבוד להיות נושא הדגל בטקס הפתיחה של המשחקים. בתחרות הזוגות המעורבים בה השתתף עם אמו, סבטלנה הפסיד זילברמן בכל שלושת המשחקים בבית המוקדם. לעומת זאת, בטורניר היחידים, זילברמן נחל הצלחה, בבית המוקדם הוא ניצח בכל שלושת המשחקים ששיחק ועלה לשלב שמינית הגמר מהמקום הראשון בביתו. בשמינית הגמר פגש את השחקן ההונגרי גרגלי קראוסז, זילברמן ניצח בתוצאה 21–23, 16–21. ברבע הגמר פגש זילברמן את ההולנדי מארק קאליאו, גם במשחק הזה זילברמן ניצח בתוצאה 12–21, 17–21, 15–21. בחצי הגמר, פגש זילברמן את הדני אנדרייס אנטוסון (שדורג 13 בעולם), זילברמן הפסיד במשחק זה בתוצאה 9–21, 21–11. למרות, ההפסד זכה זילברמן במדליית הארד בטורניר.

באליפות העולם שנערכה בבזל הודח זילברמן בסיבוב השני.

2021

אולימפיאדת טוקיו
במשחק הראשון באולימפיאדת טוקיו (2020) ניצח את יריבו ההודי סאי פראנית שמדורג 15 בעולם. זילברמן הודח בשלב הבתים, במשחק מול מארק קליו ההולנדי.

2022 
בחצי גמר אליפות אירופה זכה זילברמן במדליית ארד לאחר שהפסיד 21:10 ו-21:11 לוויקטור אקסלסן, האלוף האולימפי הדני בטוקיו 2020.

הישגים 
 אליפות אירופה 2016 – מקום 9 יחידים גברים
 אליפות פרו הפתוחה 2016 – מדליית ארד
 אליפות ברזיל הפתוחה 2013 – מדליית כסף
 אליפות פרו הפתוחה 2013 – מדליית כסף
 אליפות סורינם הפתוחה 2012 – מדליית זהב
 אליפות ברזיל הפתוחה 2012 – מדליית ארד
 גביע עולמי 2012 – מקום 5
 אליפות טהיטי הפתוחה 2012 – מדליית כסף
 אליפות בוצואנה הפתוחה 2011 – מדליית כסף
 גביע עולמי (רוסיה) 2011 – מקום 9
 אליפות פוארטו ריקו הפתוחה 2011 – מדליית ארד
 אליפות בוצואנה הפתוחה 2011 – מדליית כסף
 אליפות אירופה 2010 – מקום 9 במיקס
 אליפות העולם 2010 – מקום 17
 המשחקים האירופיים 2019 – מדליית ארד
 אליפות אירופה 2022 - מדליית ארד

דירוג בסוף שנה

קישורים חיצוניים

הערות שוליים

שחקני בדמינטון ישראלים
ספורטאים אולימפיים ישראלים
משתתפים ישראלים באולימפיאדת ריו דה ז'ניירו (2016)
משתתפים ישראלים באולימפיאדת לונדון (2012)
אלופי ישראל בספורט
ישראלים ילידי ברית המועצות
שחקני בדמינטון באולימפיאדת ריו דה ז'ניירו (2016)
שחקני בדמינטון באולימפיאדת לונדון (2012)
שחקני בדמינטון באולימפיאדת טוקיו (2020)
משתתפים ישראלים באולימפיאדת טוקיו (2020)
ישראלים שנולדו ב-1989